**Sådan får både naturen og dit tøj kærlighed:**

**Fem smarte vaskehacks**

København, 3. juni, 2021 – *Eddike* *mod svedlugt og sur lugt, den rette dosering og natron. Det er nogle af LG’s tips til, hvordan du kan rense dit tøj som en professionel. Flere af LG’s vaskemaskiner er udstyret med ezDispense, automatisk dosering af vaskemiddel, som muliggør en mere bæredygtig vask.*

Miljø og bæredygtighed står højt på prioritetslisten hos mange danskere. Når det kommer til vask af tøj, er det mindst lige så vigtigt at tænke på miljøet og bæredygtighed, som når du sorterer affald, køber mad eller udfører andre hverdagsopgaver. LG har samlet sine bedste tips til, hvordan man vasker tøj på den bedste måde. Her er en liste med de smarteste råd, som også er miljøvenlige.

**1. Eddike = lugts værste fjende**

Drop skyllemiddel og vælg eddike i stedet. Eddike fjerner effektivt dårlig lugt, men fungerer også som et blødgørende middel til tøj. Det er også langt bedre for miljøet end skyllemiddel, som er en rigtig kemikaliebombe. Men det allerbedste er, at eddike også renser vaskemaskinen, samtidig med at det vasker tøjet. 1-2 spiseskefulde eddike i rummet til skyllemiddel er nok til en fuld maskine.

**2. Natron til andet end bagning**

Svedmærker eller gule pletter? Pletfjerner er ofte det første, man bruger for at fjerne pletter, men nogle gange kan pletfjerner være så stærkt, at man risikerer at ødelægge tøjet. Brug i stedet for naturlige produkter som natron og citron. Sammen skaber de en naturlig blegningseffekt, som er skånsom mod både miljø og materiale. Bland ingredienserne og lad det hvide vasketøj ligge i blød for at fjerne misfarvning og pletter.

**3. Fyld maskinen rigtigt**

Et af de mest simple, men rigtig gode råd er at fylde vaskemaskinen rigtigt. En halvfyldt vaskemaskine betyder spild af energi og vand, mens en overfyldt vaskemaskine kan betyde, at tøjet ikke bliver rent. De fleste vaskemaskiner har en vægtangivelse. En god tommelfingerregel er dog at fylde maskinen 80%. På den måde har vandet plads til at blive slynget rundt, og tøjet bliver lettere at vaske.

**4. Kast et tørt håndklæde i tørretumbleren**

For at tørre vasketøjet ekstra hurtigt, kan du lægge et rent og tørt håndklæde i tørretumbleren sammen med det våde vasketøj – på den måde bliver vasketøjet tørt på ingen tid. Glem ikke at centrifugere dit tøj, så tørringen går hurtigere. Det er også mere miljøvenligt end at køre tørretumbleren på det længste program.

**5. Doser vaskemiddel korrekt**

Vask tøj, når det rent faktisk er snavset, og følg instruktionerne på vaskemiddelemballagen – at dosere mere end anvist, vil ikke gøre tøjet renere. For meget vaskemiddel har flere negative effekter, udover at det ikke er godt for naturen og miljøet. Overdosering kan medføre allergiske symptomer og hudirritationer, men også skabe hvide pletter og striber på vasketøjet, da vaskemidlet ikke bliver skyllet ordentligt ud, men i stedet bliver i tøjet.

- At vælge en vaskemaskine med automatisk dosering er ikke kun godt for miljøet, men også for brugeren. Det er en naturlig og indlysende løsning i dagens vaskemaskiner, der i stigende grad bliver smartere. Vaskehacks lyder måske kedeligt, men tænk, hvor meget mere bæredygtig og hygiejnisk vask af tøj bliver i sidste ende, siger Mats Haglund, produktspecialist for hvidevarer hos LG.

I LG’s vaskemaskiner med ezDispense kan du også bruge rummet til skyllemiddel til vaskemiddel, hvilket betyder færre genopfyldninger, samtidig med at det er mere skånsomt mod miljøet.

ezDispense findes i følgende produkter fra LG:

**Vaskemaskiner**

[**FV96JNS2QA**](https://lgefrontend.qbank.se/media/32511/images)

[**FV96VNS2QA**](https://lgefrontend.qbank.se/media/32526/images)

[**FV94VNS2QA**](https://lgefrontend.qbank.se/media/33037)

**Vaske-tørremaskiner**

[**CV90V7S2QA**](https://lgefrontend.qbank.se/media/32464)

Fra midten af ​​juni vil vaskemaskinerne være til salg hos Elgiganten. Pris fra 7.495 DKK.

**LG modtager den højeste karakter i bæredygtighedsrangering**

LG Electronics Inc. opnåede i december 2021 Platinum-status i den uafhængige analysevirksomhed EcoVadis bæredygtighedsrangering, som er det højest mulige niveau, og en bekræftelse af LG’s bestræbelser på ikke kun at blive en mere bæredygtig virksomhed, men også at være i front.

EcoVadis leverer den førende løsning til bæredygtighedsanalyse og evaluering. EcoVadis metode er baseret på internationale standarder for bæredygtighed, og overvåges af et videnskabeligt udvalg af bæredygtighedseksperter, for at sikre pålidelige vurderinger fra tredjeparter. [**Læs mere her**](https://www.lg.com/se/om-lg/ecovadis)og på [**EcoVadis hjemmeside**](http://www.ecovadis.com/)**.**

**Om LG Electronics**

LG Electronics Inc. er en globalt førende teknologisk innovator inden for forbrugerelektronik, mobilkommunikation og husholdningsapparater med over 70.000 ansatte, der arbejder 140 steder rundt omkring i verden. LG Electronics består af fem forretningsenheder - Home Appliance & Air Solutions, Home Entertainment, Mobile Communications, Vehicle Components og B2B - og er en af ​​verdens førende producenter af tv'er, mobiltelefoner, klimaanlæg, vaskemaskiner og køleskabe. I 2020 havde LG Electronics et samlet globalt salg på 56 milliarder dollars. For mere information og nyheder om LG Electronics, besøg [**www.LGnewsroom.com.**](http://www.LGnewsroom.com.)